ТАРИФА за таксите за социалните услуги, финансирани от държавния бюджет
(Загл. изм. – ДВ, бр. 89 от 2016 г., в сила от 11.11.2016 г.)

 Утвърдена с ПМС № 91 от 21.04.2003 г., обн., ДВ, бр. 40 от 29.04.2003 г., в сила от 1.01.2003 г., изм. и доп., бр. 55 от 17.06.2003 г., изм., бр. 13 от 17.02.2004 г., изм. и доп., бр. 97 от 2.11.2004 г., в сила от 1.11.2004 г., бр. 54 от 4.07.2006 г., бр. 58 от 27.06.2008 г., в сила от 27.06.2008 г., бр. 58 от 29.07.2011 г., в сила от 29.07.2011 г., изм., бр. 89 от 11.11.2016 г., в сила от 11.11.2016 г., бр. 12 от 8.02.2019 г., в сила от 1.01.2019 г.; изм. с Решение № 10187 на ВАС на РБ от 26.07.2018 г. - бр. 31 от 12.04.2019 г., в сила от 12.04.2019 г.; изм. и доп., бр. 39 от 14.05.2019 г., в сила от 12.04.2019 г.
   Чл. 1. (Изм. – ДВ, бр. 89 от 2016 г., в сила от 11.11.2016 г.; изм. с Решение № 10187 на ВАС на РБ - бр. 31 от 2019 г., в сила от 12.04.2019 г.; бр. 39 от 2019 г. , в сила от 12.04.2019 г.) С тарифата се определят таксите за социални услуги, финансирани от държавния бюджет.
   Чл. 2. (1) (Изм. - ДВ, бр. 55 от 2003 г., бр. 58 от 2008 г., в сила от 27.06.2008 г.) Размерът на таксите се определя в процент от дохода на лицата, които ползват социални услуги, както следва:
 1. в домовете за възрастни с умствена изостаналост - 80 на сто;
 2. в домовете за стари хора - 70 на сто;
 3. в домовете за възрастни хора с психични разстройства - 80 на сто;
 4. в домовете за възрастни хора с физически увреждания - 70 на сто;
 5. в домовете за възрастни хора със сетивни нарушения - 70 на сто;
 6. в социалните учебно-професионални центрове - 50 на сто;
 7. в дневните центрове - 30 на сто;
 8. за седмична услуга в дневните центрове - 50 на сто;
 9. в домовете за възрастни хора с деменция - 80 на сто;
 10. в защитените жилища - 50 на сто;
 11. (в сила от 1.01.2009 г. - ДВ, бр. 58 от 2008 г.) в преходните жилища - 50 на сто;
 12. (в сила от 1.01.2009 г. - ДВ, бр. 58 от 2008 г., изм., бр. 58 от 2011 г., в сила от 29.07.2011 г.) в наблюдаваните жилища - 30 на сто;
 13. в центровете за временно настаняване - 30 на сто;
 14. в звената "Майка и бебе" - 30 на сто;
 15. в центровете за настаняване от семеен тип - 50 на сто;
 16. (Нова - ДВ, бр. 58 от 2011 г., в сила от 29.07.2011 г.) Център за социална рехабилитация и интеграция - 5 на сто.
 (2) (Нова - ДВ, бр. 97 от 2004 г., изм., бр. 58 от 2008 г., в сила от 27.06.2008 г.; отм. с Решение № 10187 на ВАС на РБ - бр. 31 от 2019 г., в сила от 12.04.2019 г.). 
(3) (Нова - ДВ, бр. 54 от 2006 г.; отм. с Решение № 10187 на ВАС на РБ - бр. 31 от 2019 г., в сила от 12.04.2019 г.). 
(4) (Предишна ал. 2, изм. - ДВ, бр. 97 от 2004 г., предишна ал. 3, изм., бр. 54 от 2006 г.; отм. с Решение № 10187 на ВАС на РБ - бр. 31 от 2019 г., в сила от 12.04.2019 г.). 
(5) (Нова - ДВ, бр. 54 от 2006 г., изм., бр. 58 от 2008 г., в сила от 27.06.2008 г., изм. и доп., бр. 58 от 2011 г., в сила от 29.07.2011 г.; отм. с Решение № 10187 на ВАС на РБ - бр. 31 от 2019 г., в сила от 12.04.2019 г.).
   Чл. 3. (Изм. и доп. - ДВ, бр. 55 от 2003 г., изм., бр. 54 от 2006 г., изм. и доп., бр. 58 от 2008 г., в сила от 27.06.2008 г., доп., бр. 58 от 2011 г., в сила от 29.07.2011 г., изм., бр. 89 от 2016 г., в сила от 11.11.2016 г.; отм. с Решение № 10187 на ВАС на РБ - бр. 31 от 2019 г., в сила от 12.04.2019 г.; нов, бр. 39 от 2019 г. , в сила от 12.04.2019 г.) (1) Таксите по чл. 2, ал. 1 се заплащат в непълен размер от лицата, които получават:
 1. добавка по чл. 103 от Кодекса за социално осигуряване;
 2. еднократно изплащани допълнителни суми към пенсиите по решение на Министерския съвет;
 3. еднократни компенсации към пенсиите или извънредните пенсии;
 4. добавки към пенсията на ветераните, доброволците и пострадалите, взели участие в Отечествената война, и на пострадалите при изпълнение на мисиите във военни контингенти на Организацията на обединените нации;
 5. допълнителна месечна компенсация към пенсиите на навършилите 75- или 80-годишна възраст;
 6. добавка към пенсиите по чл. 9 от Закона за политическа и гражданска реабилитация на репресирани лица; 
7. помощи и средства, получавани по Закона за хората с увреждания; 
8. стипендии, получавани по реда на Постановление № 328 на Министерския съвет от 2017 г. за условията и реда за получаване на стипендии от учениците след завършено основно образование (обн., ДВ, бр. 103 от 2017 г.; изм. и доп., бр. 12 от 2019 г.), и финансови средства за джобни разходи, получавани по реда на § 1а от Правилника за прилагане на Закона за социално подпомагане;
 9. помощи, отпуснати на основание чл. 6, 7, 8, 8д и 10а от Закона за семейни помощи за деца.
 (2) Непълният размер на таксите се определя, като не се включват като доход средствата по ал. 1.
 (3) Такса в размер на 50 на сто от дохода си заплащат лицата, навършили 18-годишна възраст, с изключение на тези, които учат, до завършване на средно образование, но не по-късно от навършване на 20-годишна възраст, когато продължават да ползват социални услуги в домовете за деца.
   Чл. 4. (Изм. – ДВ, бр. 13 от 2004 г., доп., бр. 58 от 2011 г., в сила от 29.07.2011 г., изм., бр. 89 от 2016 г., в сила от 11.11.2016 г.; отм. с Решение № 10187 на ВАС на РБ - бр. 31 от 2019 г., в сила от 12.04.2019 г.; нов, бр. 39 от 2019 г. , в сила от 12.04.2019 г.) (1) Такса в размер на действителните месечни разходи за издръжка на едно лице, настанено в специализирана институция или социална услуга в общността от резидентен тип, заплащат лицата, които:
 1. имат вземания, влогове, дялови участия и ценни книжа, чиято обща стойност надхвърля 500 лв.;
 2. имат сключен договор за предоставяне на собственост срещу задължение за издръжка и/или гледане;
 3. са прехвърлили срещу заплащане собствеността върху недвижим имот и/или идеални части от него през последните 5 години и общата стойност на сделките надвишава 60-кратния размер на гарантирания минимален доход за съответния период;
 4. са прехвърлили чрез договор за дарение собствеността върху недвижим имот и/или идеални части от него през последните 5 години.
 (2) Действителните месечни разходи включват месечните разходи за храна, постелен инвентар и облекло, перилни и хигиенни материали, разходи за разнасяне на храната, както и съответната част от общите разходи за електрическа и топлинна енергия, вода, канализация и битови отпадъци, намалени с даренията и завещанията от местни и чуждестранни физически и юридически лица.
 (3) Таксите по чл. 2, ал. 1 не могат да надвишават действителните месечни разходи за издръжка на едно лице.
 ДОПЪЛНИТЕЛНИ РАЗПОРЕДБИ
(Загл. изм. - ДВ, бр. 54 от 2006 г.)
   § 1. (Доп. - ДВ, бр. 97 от 2004 г., бр. 54 от 2006 г., бр. 58 от 2008 г., в сила от 27.06.2008 г., изм., бр. 58 от 2011 г., в сила от 29.07.2011 г., бр. 12 от 2019 г., в сила от 1.01.2019 г.; отм. с Решение № 10187 на ВАС на РБ - бр. 31 от 2019 г., в сила от 12.04.2019 г.).
   § 1а. (Нов - ДВ, бр. 54 от 2006 г.; отм. с Решение № 10187 на ВАС на РБ - бр. 31 от 2019 г., в сила от 12.04.2019 г.).
 ЗАКЛЮЧИТЕЛНА РАЗПОРЕДБА
   § 2. Тарифата се утвърждава на основание чл. 17, ал. 2 от Закона за социално подпомагане. 
————————————————————————————————
 ЗАКЛЮЧИТЕЛНА РАЗПОРЕДБА 
към Постановление № 142 на Министерския съвет от 20 юни 2008 г. 
за изменение и допълнение на Тарифата за таксите за социалните 
услуги, финансирани от републиканския бюджет 
(ДВ, бр. 58 от 2008 г., в сила от 27.06.2008 г.)
 § 4. Постановлението влиза в сила от деня на обнародването му в "Държавен вестник" с изключение на § 1 в частта относно чл. 2, ал. 1, т. 11 и 12, които влизат в сила от 1 януари 2009 г.
 ПРЕХОДНИ И ЗАКЛЮЧИТЕЛНИ РАЗПОРЕДБИ
 към Постановление № 288 на Министерския съвет от 4 ноември 2016 г. за изменение 
и допълнение на Правилника за прилагане на Закона за социално подпомагане
 (ДВ, бр. 89 от 2016 г., в сила от 11.11.2016 г.)
 ..............................................................................................................................
 § 40. До 30 април 2017 г. кметовете на общини да предприемат необходимите действия за приемане на решения от общинските съвети за промяна на наименованието/наименованията на социалните услуги, делегирани от държавата дейности и местни дейности, в съответствие с регламентираните социални услуги по чл. 36.
 § 41. През 2017 г. социалните услуги, делегирани от държавата дейности, се финансират съгласно стандартите, определени в приложение № 4 към т. 4 от Решение № 304 на Министерския съвет от 2016 г. за приемане на стандарти за делегираните от държавата дейности с натурални стойностни показатели за 2017 г., като:
 1. Социалните услуги по чл. 36, ал. 2, т. 2, букви "а" и "б" се финансират по стандарта, определен в решението за дневен център за деца и/или пълнолетни лица с увреждания.
 2. Социалните услуги по чл. 36, ал. 2, т. 2, букви "в" и "г" се финансират по стандарта, определен в решението за дневен център за деца и/или пълнолетни лица с тежки множествени увреждания.
 3. Социалните услуги по чл. 36, ал. 2, т. 2, буква "е" се финансират по стандарта, определен в решението за дневен център за деца с увреждания – седмична грижа.
 4. Социалните услуги по чл. 36, ал. 2, т. 4, буква "аа" се финансират по стандарта, определен в решението за център за настаняване от семеен тип за деца/младежи без увреждания.
 5. Социалните услуги по чл. 36, ал. 2, т. 4, букви "бб" и "вв" се финансират по стандарта, определен в решението за център за настаняване от семеен тип за деца/младежи с увреждания.
 6. Социалните услуги по чл. 36, ал. 2, т. 4, букви "гг" и "дд" се финансират по стандарта, определен в решението за център за настаняване от семеен тип за пълнолетни лица с психични разстройства или деменция.
 ...................................................................................................................................
 ЗАКЛЮЧИТЕЛНИ РАЗПОРЕДБИ
 към Постановление № 22 на Министерския съвет от 1 февруари 2019 г. 
за изменение на Постановление № 37 на Министерския съвет от 2015 г. 
за определяне на реда и условията за изпълнение на Оперативна програма 
за храни и/или основно материално подпомагане от Фонда за европейско 
подпомагане на най-нуждаещите се лица в България за периода 2014 - 2020 г. 
(ДВ, бр. 12 от 2019 г., в сила от 8.02.2019 г.)
 ...........................................................................................................................
 § 7. Постановлението влиза в сила от деня на обнародването му в "Държавен вестник" с изключение на § 6, който влиза в сила от 1 януари 2019 г.
                                                             Приложение
                                                към чл. 4, ал. 4, т. 2 
                                        (Ново - ДВ, бр. 58 от 2011 г.,
                                              в сила от 29.07.2011 г.,            
                                              изм., бр. 89 от 2016 г.,        
                                              в сила от 11.11.2016 г.;
                                 отм. с Решение № 10187 на ВАС на РБ - 
                           бр. 31 от 2019 г., в сила от 12.04.2019 г.)